TMILL ร่วมงาน Opportunity Day
TMILL ร่วมงาน Opportunity Day ผ่านช่องทางออนไลน์
5 เม.ย. 2564

นางแววตา กุลโชตธาดา รองผู้อำนวยการฝ่ายการเงินและบัญชี และ นางสาวสุภาพ นิ่มพลับ ผู้จัดการฝ่ายการเงินและบัญชี บริษัท ที เอส ฟลาวมิลล์ จํากัด (มหาชน) หรือ TMILL โรงงานโม่แป้งสาลีรายใหญ่และมีเทคโนโลยีการผลิตที่ทันสมัยที่สุดในประเทศ นำเสนอข้อมูลผลประกอบการปี 2563 ผ่านช่องทางออนไลน์ ในงานบริษัทจดทะเบียนพบนักลงทุน (Opportunity Day)
โดยบริษัทฯมีกําไรสุทธิ 105.52 ล้านบาท เพิ่มขึ้น 4.24 ล้านบาท คิดเป็น 4.2% เมื่อเปรียบเทียบกับปี 2562 ที่มีผลกําไรสุทธิ 101.28 ล้านบาท และมีการใช้อัตรากําลังการผลิตเฉลี่ยในปี 2563 อยู่ที่ 75.39% เพิ่มขึ้น 1.87% เมื่อเปรียบเทียบกับปีก่อนควบคู่กับการบริหารจัดการต้นทุนได้อย่างมีประสิทธิภาพ ส่งผลให้กำไรสุทธิของบริษัทฯ ในปีที่ผ่านมาเติบโตอย่างแข็งแกร่ง พร้อมกันนี้ในปี 2563 ที่ประชุมคณะกรรมการบริษัทฯ อนุมัติการจัดสรรกำไรจากผลการดำเนินงานของบริษัทประจำปี 2563 และการจ่ายเงินปันผลจากกำไรสุทธิประจำปี 2563 ในอัตราหุ้นละ 0.12 บาท
ขณะที่ บริษัทฯ ได้มีการจ่ายเงินปันผลระหว่างกาลจากกำไรสุทธิงวด 6 เดือนแรกของปี 2563 ในอัตราหุ้นละ 0.08 บาท รวมเงินปันผลที่จ่ายทั้ง 2 ครั้ง ประจำปี 2563 เท่ากับ 0.20 บาทต่อหุ้น เป็นเงิน 79,732,812.20 บาท